קהילת יהודי גלוגובק

קהילת יהודי גלוגובק התקיימה בעיירה גלוגובק (בפולנית: Głogówek ;) בשלזיה עד למלחמת העולם השנייה השתייכה העייר לפרוסיה, וכיום היא מצויה בדרום פולין. יהודים התגוררו בעיירה עוד לפני שנת 1349. בשנת 1880 הגיעה הקהילה היהודית לגודלה המרבי שעמד על 170 נפש. בשנת 1933 עם עליית היטלר והמפלגה הנאצית לשלטון ובשואה נפגעה הקהילה קשות ולא התאוששה יותר.

== היסטוריה ==
=== המאות ה-14 ועד המאה ה-16 ===
האזכורים הראשונים של יהודים החיים בגלוגובק מגיעים משנת 1349 בתקופת הרעב בשלזיה, שקדמה למגפת "המגפה השחורה". התושבים המקומיים חיפשו אחר אנשים אשמים ברעב. הם האשימו את היהודים בהרעלת הבארות, דבר שהוביל לפוגרום בגלוגובק בשנת 1349. עובדה זו מוכיחה בבירור כי באותה תקופה יהודים גרו בגלוגובק.<ref>Walerjański D., From the history of Jews in Upper Silesia until 1812, "Orbis Interior. Pismo Muzealno-Humanologiczne "2005, vol. 5, p. 29 (see Jews in Silesia until the 16th century).</ref>

בשנת 1468 שלטונות גלוגובק ניצלו את האווירה האנטי יהודית שהייתה בעיר כדי להכיל את חוקי אי הסובלנות כלפי היהודים-de non tolerandis Judeis של המלך ולדיסלב השני יגיילו.<ref>Walerjański D., From the history of Jews in Upper Silesia until 1812, "Orbis Interior. Pismo Muzealno-Humanystyczny "2005, p. 32</ref>

כאשר שלזיה נכבשה על ידי קיסרי גרמניה בשנת 1526, גם יהודי גלוגובק היו בשליטה הקיסרית שלהם.

מסמכים היסטוריים משנת 1534 מצביעים על הימצאותם של יהודים בגלוגובק.<ref>Walerjański D., From the history of Jews in Upper Silesia until 1812, "Orbis Interior. Pismo Muzealno-Humanystyczny "2005, p. 31.</ref> בשנת 1540 שוב דרשו תושבי העיר והסוחרים להרחיק את היהודים מהעיירה, אך המונרך ומושל צבאי, המארקגראף לא אישר את גירוש היהודים. בנו, יז'י פרידריק, המשיך במדיניותו הפרו-יהודית לאחר 1543.

בשנת 1562 אמצה אספת הדוכסים של דוכסות אופולה-ריביבורץ החלטה המחייבת את יהודי שלזיה למכור את בתיהם, לשלם את חובותיהם ולעזוב את גבולות הנסיכות בתוך שנה.<ref>Kwak J., Jews in Upper Silesian towns in the 17th - 18th centuries, "Silesian Historical Quarterly Sobótka" 1989, No. 1, p. 46; Walerjański D., From the history of Jews in Upper Silesia until 1812, "Orbis Interior. Pismo Muzealno-Humanycznej "2005, vol. 5, p. 32.</ref> בתוקף החלטה זו בשנת 1563 גורשו היהודים מגלוגובק.

=== המאות ה-17 וה - 18 ===
בשנת 1625 שכר מושל גלוגובק, הנסיך יז'י אופרסדורף, יהודי לניהול את המזקקה של הטירה שלו. עובדה זו עוררה מחאות מצד הבורגנות, אך הנסיך לא שינה את החלטתו.

כתוצאה ממלחמת שלושים השנים (1618–1648), עיירות שלזיות רבות קראו להגדלת האוכלוסייה שלהן כדי לשפר את מצבן הכלכלי. בנוסף, גם הקיסר פרדיננד ביקש לשפר את המצב הכלכלי במדינה, לכן בשנת 1627 הוא הקל את המדיניות כלפי היהודים והוציא צו המאפשר ליהודים להתיישב מחדש בערים בכל פולין וזאת לאחר תשלום מיוחד של מס סובלנות בסך 40,000 זלוטי. הצו האימפריאלי רק חיזק את ההחלטות של משפחת אופרסדורף ששלטה בגלוגובק והעניקה ליהודים חוזי שכירות והיתרים לסחר בגלוגובק. המדיניות הידידותית הזאת משכה יותר משפחות יהודיות לעיר.

בשנים 1631–1633 הוכתה העיירה גלוגובק במגפה ושוב יהודי העיירה הואשמו בגרימתה וגורשו. לאחר גירושם הצטרפו היהודים לקהילת צילץ הסמוכה. בפברואר 1672 קיבלה קהילת יהודי צילץ את ההודעה הקיסרית, שבה נכתב: "זכויות היתר של יהודי קהילת צילץ כוללות גם את יהודי קהילת יהודי גלוגובק". לפי המקורות ההיסטוריים, בשנת 1694 יהודי גלוגובק שבו לעיירה.<ref>Walerjański D., From the history of Jews in Upper Silesia until 1812, "Orbis Interior. Pismo Muzealno-Humanystyczny "2005, vol. 5, p. 33.</ref>

במהלך מלחמת שלזיה הראשונה בשנת 1742, חלקה הגדול של שלזיה היה תחת שלטון ממלכת פרוסיה.

במחצית השנייה של המאה ה-18 הוקמה שוב קהילת יהודי גלוגובק.

=== המאה ה-19 ===
ככל הנראה בשנת 1821 הוקם בית קברות יהודי מחוץ לגבולות העיירה. בשנת 1840 חיו בגלוגובק 133 יהודים שהיוו 4.3% מכלל האוכלוסייה. בשנת 1845 היה בגלוגובק בית ספר (חיידר) יהודי עם 23 תלמידים. בשנת 1851 כבר היה בית כנסת בעיירה.<ref>"Neustädter Kreisblatt" from June 30, 1851.</ref> 158 יהודים חיו בעיירה בשנת 1858 והם היוו 4% מכלל האוכלוסייה. בשנת 1864 נבנה בית כנסת חדש ברחוב שולשטראסה. במחצית השנייה של המאה ה-19 הוקמו עמותות וארגונים יהודיים בגלוגובק כגון אגודת הנשים העבריות.

בשנת 1880 גודלה של הקהילה היהודית המקומית הגיע לשיא של כ־170 נפש. יהודי גלוגובק הוטמעו בסביבה הגרמנית ונציגיהם העשירים ביותר השתייכו לאליטה של העיירה.<ref>Borkowski M., Kirmiel A., Włodarczyk T., In the footsteps of Jews: Lower Silesia, Opole region, Ziemia Lubuska, Warsaw 2008, p. 7.</ref>

עם כינונה מחדש של הרפובליקה הפולנית השנייה לאחר מלחמת העולם הראשונה בקונגרס וינה בשנת 1815, רוב יהודי גלוגובק תמכו בצד הפרו-גרמני. על כן, באותה תקופה, רבים מהם החליטו לנסוע למערב, לרוב למרכזים עירוניים גדולים בגרמניה.

=== המאה ה-20 והשואה ===
במשאל עם ב־20 במרץ 1921, 5,093 מתושבי גלוגובק הצביעו בעד השארת העיירה בגרמניה (96% מהמצביעים) ו-226 הצביעו בעד העברה לפולין (4%). כתוצאה ממשאל העם נותרה העיירה בגרמניה.

בשנת 1932 גרו 50 יהודים בגלוגובק והיוו 0.7% מכלל האוכלוסייה. יו"ר הקהילה היהודית המקומית היה ארנסט לדרמן וסגניו היו ג'וליאן שרליצר והיימן קייזר. בראשות איגוד הנשים העבריות עמדה הנרייטה לדרמן. 13 תלמידים למדו בבית הספר היהודי המקומי. לקהילה לא היה רב משלה, ובמידת הצורך הרב אלגוטר של קהילת יהודי ניסה הגיע לגלוגובק.

פעולת החרם האנטי-יהודית בגלוגובק התקיימה כמו בכל גרמניה, ביום שבת, 1 באפריל 1933. באותה שנה התגוררו בעיירה 63 יהודים.<ref>Oberglogau, [in:] Encyclopedia of Jewish Life Before & During Holocaust, ed. Sh. Spektor, G. Wigoder, New York 2001, p. 920.</ref>

במהלך ליל הבדולח שרפו הנאצים בגלוגובק בית כנסת ושברו חלונות בחנויות ובבתים יהודיים. לאחר אירועים אלה עזבו רוב היהודים את גלוגובק.

ב־19 בנובמבר 1942 היו עדיין שישה יהודים בגלוגובק. ב־11 בדצמבר 1942, הם נשלחו לגטו בטרזינשטט (בטרנספורט הרביעי ממחוז אופולה). טרנספורט מספר. XVIII / 4 כלל 53 יהודים מהעיירות גלוגובק, ראסיבורץ, וכנראה מפישקוביץ ואופולה. 7 יהודים מאותו טרנספורט שרדו את השואה.<ref>State Archives in Opole, team: Gestapo Oppeln, drawer no. 12, kk. 522, 548 or 550</ref>

לאחר מלחמת העולם השנייה, הקהילה היהודית בגלוגובק לא התאוששה.

==האוכלוסייה היהודית בגלוגובק==

{| class="wikitable"
|+התפלגות האוכלוסייה היהודית בגלוגובק בין השנים 1840–1942
!שנה
!האוכלוסייה
הכללית
!מספר
היהודים
!אחוז היהודי
מהאוכלוסייה הכללית
|-
|1840
|
|133
|4.3%
|-
|1858
|3,937
|158
|4%
|-
|1880
|
|170
|
|-
|1895
|5,706
|
|
|-
|1933
|
|63
|
|-
|1936
|7,742
|
|
|-
|1942
|
|6
|
|}

==בית הכנסת==

בית הכנסת בגלוגובק (ברחוב ul. Szkolna 1) נבנה בשנת 1864 על פי תכנון של האדריכל פרנקל ווין-Frankl Wien. הבניין נבנה בשולשטראסה-Schulstrasse. הוא היה בית כנסת ליברלי. בשנות השלושים של המאה העשרים הבניין עבר שיפוץ נרחב.

בית הכנסת הוקם כמבנה מלבני במידות 11.7 מטרים הרוחב ו-19 מטרים האורך. בית הכנסת התאפיין בכך שבארבעת פינות הבניין נבנו 4 מגדלים מסיביים. בצד המערבי הייתה הכניסה לאולם הראשי ומעליו עזרת הנשים בקומה הראשונה. אולם התפילה הראשי היה בצורת מלבן. ארון קודש היה ממוסגר בשקע בקיר ומעליו כיפה. עזרת הנשים הייתה ממוקמת בקומה שמעל לאולם התפילה הראשי והיא נתמכה מלמטה על ידי עמודי ברזל יצוק.<ref>I. Strecke, D / E. Synagogengemeinde zu Oberglogau [in:] Fetsch f. Oberglogau 1925.</ref>

בליל הבדולח הנאצים שרפו את בית הכנסת, אך הבניין לא נהרס והוא שרד את המלחמה.

לאחר המלחמה המבנה שופץ ביסודיות והותאם להיות המחסן. באותה שיפוץ פנים המבנה חולק לחדרים, התקרה הוחלפה וכמה חלונות נבנו מחדש. העמודים מברזל יצוק שתמכו במקור שתמכו מלמטה בעזרת הנשים שרדו.

בראשית שנות החמישים של המאה העשרים, ניתן היא לראות את החלל החצי עגול של ארון הקודש בצד המזרחי שבלט לרחוב. בשנות התשעים, הבניין נבנה מחדש והפך לחנות. בשנת 2008 הוסבו החדרים הפנימיים לדירות הפרטיות.

==בית הקברות==

בית העלמין היהודי בגלוגובק הוקם לפני 1821, מחוץ לגבולות העיר באותם ימים. הוא ממוקם על מדרון של גבעה קטנה, ביער, בצד שמאל של הדרך לקראפקוביצה-Krapkowice, ברחוב אולשינקה-ul. Olszynka נכון 2021. הקבורה האחרונה שתועדה הייתה ב־15 במרץ 1936.

בשנת 1939 הפך בית הקברות לרכוש התאחדות היהודים בגרמניה (Reichsvereinigung der Juden). במהלך מלחמת העולם השנייה, בשנת 1943, השתלט הגסטפו על בית הקברות (Geheime Staatspolizei) <ref>Borkowski M., Kirmiel A., Włodarczyk T., In the footsteps of Jews: Lower Silesia, Opole Province, Ziemia Lubuska, Warsaw 2008, p. 115.</ref>

בשנת 1976 סתתים מקומיים גנבו מבית הקברות שיש גרניט שחור שמהן היו עשויות המצבות בחלק הגברי של בית העלמין.

שטח בית הקברות הוא כ־3.7 דונם ונשתמרו בו כ־65 מצבות (במקור אחר מצוין 150 מצבות ששרדו), חלקן הופלו. המצבה העתיקה ביותר הגיעה משנת 19 באוגוסט 1821 ושייכת לגיטל לובה-Gitel Lowe.

בית הקברות מחולק לחלקות. המצבות עשויות ברובן אבן חול ואבן גיר. למצבות האבן השטוחות עיטורים וכתובות אופייניות בעברית ובגרמנית. אין מידע על קברי אחים בבית הקברות.

האזור מגודר בשרידי קיר לבנים. גבולות הנקרופוליס נשמרו כפי שהיו בשנת 1939. אין שער כניסה. הכניסה היא מהשטחים החקלאיים או מהיער. בית הקברות מבוקר באופן ספורדי. אין ונדליזם או השלכת אשפה. האזור מוזנח, עצים ובצמחייה עבותה גדלים בין המצבות.

אבותיו היהודים של הפוליטיקאי האמריקאי ג'ון קרי הגיעו מגלוגובק וקבורים בבית העלמין.

=== שימור בית הקברות ===
הקרן לשימור המורשת היהודית בפולין Fodz דאגה לקיים ב־13 במאי 2021 מבצע לניקוי בית הקברות על ידי תנועת הצופים המקומית.<ref></ref>

== ראו גם ==
* קהילת יהודי ניסה
* קהילת יהודי צילץ
* ליל הבדולח
*שואת יהודי פולין
*יהדות פולין

== לקריאה נוספת ==
<div class="mw-content-ltr">
* Borkowski M., Kirmiel A., Włodarczyk T., In the footsteps of Jews: Lower Silesia, Opole region, Ziemia Lubuska, Warsaw 2008.
* Kwak J., Jews in Upper Silesian towns in the 17th - 18th centuries, "Silesian Historical Quarterly Sobótka" 1989, No. 1.
* Oberglogau, [in:] Encyclopedia of Jewish Life Before & During Holocaust, ed. Sh. Spektor, G. Wigoder, New York 2001, p.&nbsp;920.
* Walerjański D., From the history of Jews in Upper Silesia until 1812, "Orbis Interior. Pismo Muzealno-Humanycznej "2005, vol. 5
* P. Bielenin, the Franciscans of Głogów [in:] Portrait. Yearbook of Głogówek 2000, Głogówek 2000.
* T. Jeszka, Głogówecki crucible [in:] Portrait. Yearbook of Głogówek 2000, Głogówek 2000.
* P. Maser, A. Weiser, Juden in Oberschlesien, Berlin 1992.
* I. Strecke, D / E, Synagogengemeinde zu Oberglogau [in:] Fetsch f. Oberglogau, Głogówek 1925.
* "Neustädter Kreisblatt" from June 30, 1851
* Oberglogau [in:] E. Wiesel, G. Wigoder, S. Spektor, Encyclopedia of Jewish Life Before & During Holocaust, New York 2001, p.&nbsp;920.
*M. Borkowski, A. Kirmiel, T. Włodarczyk, In the footsteps of the Jews: Lower Silesia, Opole region, Ziemia Lubuska, Warsaw 2008, * pp.&nbsp;114–115.
* Przemysław Burchard: Souvenirs and monuments of Jewish culture in Poland. Warsaw: 1990, p.&nbsp;196.
</div>

==קישורים חיצוניים==

* [https://sztetl.org.pl/pl/miejscowosci/g/75-glogowek/99-historia-spolecznosci/137300-historia-spolecznosci#footnoteref9_x533dsc קהילת יהודי גלוגובק באתר השטאטל הווירטואלי] 
* 
* [https://vimeo.com/71424431 וידאו שצולם בבית הקברות של קהילת יהודי גלוגובק]
* [https://www.google.com/maps/@50.3533481,17.8631619,3a,75y,113.72h,100.7t/data=!3m7!1e1!3m5!1suVK6XGuRP4A08VtgZSfwWg!2e0!6shttps:%2F%2Fstreetviewpixels-pa.googleapis.com%2Fv1%2Fthumbnail%3Fpanoid%3DuVK6XGuRP4A08VtgZSfwWg%26cb_client%3Dmaps_sv.tactile.gps%26w%3D203%26h%3D100%26yaw%3D10.087652%26pitch%3D0%26thumbfov%3D100!7i13312!8i6656?hl=iw צילום מבנה המגורים שהיה בית הכנסת של קהילת יהודי גלוגובק כפי שצולם בחודש ספטמבר 2013 על ידי google street view]
* [https://www.google.com/maps/@50.3678166,17.8646668,3a,89.9y,117.89h,93.27t/data=!3m8!1e1!3m6!1sAF1QipNSA8D1avOuC83NptDVpsAlYYKsD2ivhhCl0ywX!2e10!3e11!6shttps:%2F%2Flh5.googleusercontent.com%2Fp%2FAF1QipNSA8D1avOuC83NptDVpsAlYYKsD2ivhhCl0ywX%3Dw203-h100-k-no-pi-0-ya93.77029-ro-0-fo100!7i5376!8i2688?hl=iw בית הקברות היהודי העתיק בגלוגובק כפי שצולם האוגוסט 2020 על ידי google street view ]
* [https://www.jewishgen.org/communities/community.php?usbgn=-501810 קהילה גלוגובק באתר הגנאלוגי היהודי]
* [http://cmentarze-zydowskie.pl/glogowek.htm בית הקברות של יהודי גלוגובק באתר בתי הקברות היהודיים בפולין]
* [http://iajgscemetery.org/eastern-europe/poland/glogowek קהילת יהודי גלוגובק באתר ארגון הקהילות היהודיות]
* [https://m.facebook.com/lili.haber.3/posts/pcb.3992381250869988/?photo_id=10222507751217140&mds=%2Fphotos%2Fviewer%2F%3Fphotoset_token%3Dpcb.3992381250869988%26photo%3D10222507751217140%26profileid%3D1053307721%26source%3D48%26refid%3D18%26ref%3Dgroup_header%26__tn__%3DEH-R%26cached_data%3Dfalse%26ftid%3D&mdp=1&mdf=1 פעילות השימור של בית הקברות בגלוגובק שהתקיימה בתאריך 13 במאי 2021 על ידי הצופים המקומיים בעיירה ]

==הערות שוליים==

גלוגובק
גלוגובק
קטגוריה:אופולה (פרובינציה)